laion/Wikipedia-Exotic huggingface dataset:
ההסכמה הקטנה

ההסכמה הקטנה או האנטנטה הקטנה (על משקל ההסכמה הלבבית) הייתה ברית בין צ'כוסלובקיה, ממלכת יוגוסלביה ורומניה. ההסכמה הקטנה נוצרה בשנים 1920–1921 ביוזמת המדינאי הצ'כי אדווארד בנש והופנתה כנגד הונגריה ושאיפותיה לשינוי גבולותיה עם מדינות ההסכמה הקטנה. בנות הברית התנגדו לשובו לשלטון של בית הבסבורג ונתמכו על ידי צרפת שחתמה על בריתות נפרדות עם כל אחת ממדינות ההסכמה הקטנה. (ב-25 בינואר 1924 עם צ'כוסלובקיה). התחלת ברית זו צוינה ב-14 באוגוסט 1920 על ידי החתימה בבלגרד של ההסכם ל"ברית הגנתית" בין צ'כוסלובקיה ובין "ממלכת הסרבים, הקרואטים והסלובנים", לימים ממלכת יוגוסלביה. ב-23 באפריל 1921 נחתם בבוקרשט הסכם דומה בין צ'כוסלובקיה ובין רומניה. הברית הושלמה ב-7 ביוני 1921 על ידי חתימה בבלגרד של הסכם בין רומניה ובין ממלכת הסרבים, הקרואטים והסלובנים. סוכם בשנת 1929 על "מסמך כללי לפיוס, בוררות ולהסדר משפטי" בין שלוש חברות הברית והוא נחתם בבלגרד ב-29 במאי 1929. מאמציו של שר החוץ הרומני ניקולאה טיטולסקו הביאו לניסיון לחזק את הברית על ידי חתימה בז'נבה ב-16 בפברואר 1933 על "ברית ארגונית". ההסכמה הקטנה פעלה בתיאום עם ההסכמה הבלקנית. הברית החלה להתפורר בשנת 1936 והתפרקה סופית בשנת 1938 בעקבות הסכם מינכן כשהערבות הצרפתית לגבולות צ'כוסלובקיה לא יושמה. בשנת 1939 צ'כוסלובקיה נמחקה לחלוטין מעל המפה. בשנת 1941 בא גם תורה של ממלכת יוגוסלביה שפורקה על ידי הכובשים הגרמנים בברית עם הונגריה, איטליה, בולגריה ורומניה כחלק ממדינות הציר. מדיה וקבצים בנושא ההסכמה הקטנה בוויקישיתוף ההסכמה הקטנה, באתר אנציקלופדיה בריטניקה (באנגלית) על ההסכמה הקטנה ברשת
טרוויליאן נאפייר

תת אדמירל סר טרוויליאן דאקרס וילס נאפייר, KCB‏, MVO (באנגלית: Sir Trevylyan Dacres Willes Napier;‏ 19 באפריל 1867 – 30 ביולי 1920) היה קצין בצי המלכותי שהיה המפקד העליון, תחנת אמריקה והודו המערבית. נאפייר נולד ב-19 באפריל 1867 והיה בנם של אלה לואיזה (וילסון) ותת אדמירל ג'רארד ג'ון נאפייר. הוא הצטרף לצי המלכותי. הוא הועלה לדרגת לוטננט ב-14 בדצמבר 1887, ולקומנדר ב-1 בינואר 1889. באפריל 1902 הוא הוצב באמ"י ויקטוריה ואלברט, היאכטה האישית של המלך, שם היה סגן המפקד. הוא הועלה לדרגת קפטן ביוני 1903, ומונה למפקד אמ"י ויקטוריה ואלברט מאוחר יותר באותה שנה ועל אוניית המערכה אה"מ בלרופון ב-1911. הוא הועלה לדרגת אדמירל משנה בנובמבר 1913, הוא התבסס במכללת הצי המלכותי, שהייתה אז בפורטסמות', ובחן את גיוס צי הבית ביוני וביולי 1914. נאפייר שירת במלחמת העולם הראשונה, מדצמבר 1914 פיקד על שייטת הסיירות הקלות השנייה ולאחר מכן מפברואר 1915, על שייטת הסיירות הקלות השלישית, ולחם עימה בקרב יוטלנד במאי 1916, לפני קבלת הפיקוד על שייטת הסיירות הקלות הראשונה ביולי 1917 והשתתף עימה בקרב מפרץ הלגולנד השני בנובמבר 1917. הוא פיקד על כל כוח הסיירות הקלות מינואר 1918 עד אפריל 1919. הוא מונה למפקד העליון, תחנת אמריקה ומערב הודו בדצמבר 1919, אך מת במהלך תפקידו ב-30 ביולי 1920. הוא נקבר בבית הקברות המלכותי של הצי בברמודה. ב-1899 נישא נאפייר למרי אליזבת קולמה-סימור, בתו של סר מייקל קולמה-סימור, הברונט השלישי; נולדו להם בן ושתי בנות. ב-1911, גם מרי וגם אביה היו עדים במשפט הדיבה הפלילית של אדוארד מייליוס, שכתב על נישואים לפי שמועה ב-1890 של המלך לעתיד ג'ורג' החמישי לאחת מבנותיו של הברונט, מה שהיה הופך את המלך לביגמיסט (מיליוס הורשע). מדיה וקבצים בנושא טרוויליאן נאפייר בוויקישיתוף Mosley, Charles, editor. Burke's Peerage, Baronetage & Knightage, 107th edition, 3 volumes. Wilmington, Delaware, U.S.A.: Burke's Peerage (Genealogical Books) Ltd, 2003. Imperial War Museum Collection Search Private papers of Sir Trevylyan Napier. Accessed 30 June 2012 "HMS CARDIFF IN ACTION IN THE HELIGOLAND BIGHT, 1917". maritimeprints.com. נבדק ב-13 ביוני 2015. {{cite web}}: (עזרה) "Edward Mylius: the man who libeled King George V". anthonyjcamp.com. נבדק ב-23 בנובמבר 2022. {{cite web}}: (עזרה)
יונתן ביטון

יונתן ביטון (נולד ב-7 ביוני 1996) הוא זמר ישראלי, מפיק מוזיקלי וקלידן בלהקת התקווה 6. הוא התמודד בעונה העשירית של הכוכב הבא לאירוויזיון. יונתן ביטון נולד ב-7 ביוני 1996 וגדל בשכונת רמת אילן בגבעת שמואל. ביטון הוא בנם של גדי ביטון, מרקיד ריקודי עם וכוריאוגרף, ומיכל, מרפאה בעיסוק, ולו שני אחים. ביטון החל ללמוד לנגן על פסנתר בגיל 6, והמשיך בבגרותו למגמת המוזיקה בתיכון בליך. הוא החל ליצור מוזיקה בשנת 2012 כשהשתתף בפרויקט ״צעד קדימה״, פרויקט בו חודשו שירים ישראליים שהפכו לריקודי עם. בין 2014–2017 שירת כזמר-קלידן בלהקה הצבאית של חיל החינוך. ב-2015, במסגרת שירותו כאמן פעיל גם השתתף בפרויקט ״אלה האחים שלי״, שהוקלט במסגרת יום הזיכרון התשע״ה. ביטון הלחין, עיבד, הפיק וביצע את השיר ״אוטובוס אחרון לקריית שמונה״ שנכתב ע״י מאיר שנוולד ז״ל. בשנת 2020 הוציא את אלבום הבכורה שלו, "15 דקות של תהילה", שאותו הפיק בעצמו. בשנת 2022 הוציא אלבום בשם ״דהרמה״, המורכב משיריו וקטעי קישור. בשנת 2023 חבר לקבוצת נגנים, זמרות וזמרי ליווי, ויחד הוציאו אלבום שנקרא ״מסביב לשולחן״, הכולל ביצועים מסביב לשולחן לשירי ״דהרמה״. ההרכב שמופיע ב״מסביב לשולחן״ הוא ההרכב שעימו ביטון התמודד בעונה העשירית של הכוכב הבא לאירוויזיון, עד שהודח בשלב הספה החמה 2. ביוני 2024 הוציא את השיר "בימים כאלה". 2020: 15 דקות של תהילה 2022: דהרמה 2023: דהרמה דלוקס 2024: ברוכים הבאים לגבעת שמואל 2023: Analog Sessions 2023: מסביב לשולחן יונתן ביטון, ברשת החברתית אינסטגרם אבישי סלע, ‏פסגת הפחד: עשית משהו מקורי בכוכב הבא? איזה יופי. לך הביתה, באתר "Time Out ישראל", 15 בינואר 2024
הסלמה

הסלמה היא עלייה או התגברות הדרגתית וקבועה של משהו. ברוב הפעמים, המילה "הסלמה" מיוחסת להידרדרות ביטחונית, אך נאמרת גם בהקשרים אחרים. מקור המילה "הסלמה" הוא כנראה במילה סולם ובפרט מפרשת חלום יעקב. וַיַּחֲלֹם וְהִנֵּה סֻלָּם מֻצָּב אַרְצָה וְרֹאשׁוֹ מַגִּיעַ הַשָּׁמָיְמָה וְהִנֵּה מַלְאֲכֵי אֱלֹהִים עֹלִים וְיֹרְדִים בּוֹ — ספר בראשית, פרק כ"ח, פסוק י"ב אם כי יש מחלוקת על איזה סוג של סולם מדובר. אחרים טוענים כי המילה "הסלמה" הגיעה מהמילה האכדית Simmiltu שמשמעותה היא מערכת מדרגות. הסלמה כלכלית מתייחסת לעלייה, ירידה או הידרדרות כללית במחיר או בשווי של משהו מסוים, לעיתים כתוצאה מאינפלציה או דפלציה. ישנם כמה סוגים לתיאור של הסלמה שנמצאים בשימוש יום-יומי. חיל הנחתים של ארצות הברית (USMC) מחלק את ההסלמה ל-5 רמות שונות: הנמען מגיב לפקודות מילוליות ומציית להם. הוא נמנע מקרב צמוד. הנמען מתנגד לפקודות מילוליות אך מציית לפקודות הנוגעות במגע. הוא נמנע מקרב. הנמען מתנגד לפקודות מילוליות אך בעזרת טכניקות שכנוע, הדבר ניתן לשינוי. הנמען תוקף באופן פיזי את האויב שלו, וניתן להתנגד להתקפות שלו באמצעות טקטיקות הגנה. הנמען בעל נשק או כלי אשר מסוגל להרוג את אויבו כל עוד הוא נשלט. נושא ההסלמה הוא מוקד עיקרי שבו עוסקת תורת השלום. רבים הולכים בנתיב של השכנת שלום בשביל לבצע דה-הסלמה, גם אם תלוי במחיר מסוים. אחרים רואים בהפגנות, שביתות ופעולות ישירות לא אלימות, דרך התנגדות הומנית. בנוגע להסלמה בין 2 אנשים, הידברות היא לעיתים דרך לבצע דה-הסלמה. הסלמה פירוש: מילים נרדפות, ביטויים ועוד | מילון אבניאון, באתר www.milononline.net אילון גלעד, כך נולדה המילה השימושית (מדי) "הסלמה", באתר הארץ, 15 ביולי 2014
רוטב קארוזו

רוטב קארוזו או סלסה קארוזו (בספרדית: Salsa Caruso) הוא רוטב חם העשוי משמנת, קוטלי חזיר, גבינה, ציר בקר ופטריות. מתכונים עשויים לכלול גם אגוזים או בצל. הרוטב מוגש עם פסטה (בדרך כלל קפלטי). רוטב קארוזו נוצר לראשונה בשנות ה-50 באורוגוואי, על ידי ריימוּנדו מונטי ממסעדת "מאריו ואלברטו", הממוקמת בצומת הרחובות Constituyente ו-Tacuarembó במונטווידאו. מונטי רצה ליצור מתכון חדש בהתאם למסורת החדשה של המטבח האיטלקי. המנה נקראה לכבודו של הטנור הנפוליטני המפורסם אנריקו קארוזו (1873–1921) שהיה דמות פופולרית באמריקה הדרומית במהלך סיוריו בשנות העשור השני של המאה ה-20. הרוטב נחשב במקור כגרסה של בשאמל, אך טעמו שונה באופן מובהק. מספר סמינרים קולינריים התייחסו לרוטב קארוזו כ"ההמצאה החדשה" והוא זכה להכרה קולינרית בינלאומית. בעשורים האחרונים, הרוטב הפך יותר ויותר פופולרי ברוב מדינות דרום אמריקה ומערב אירופה. בשל הרקע התרבותי המשותף הקיים בין אורוגוואי לבין ארגנטינה, אין זה יוצא דופן להיתקל ברוטב קארוזו בתפריטי המסעדות בבואנוס איירס. אפשר למצוא אותו אפילו במסעדות ברזילאיות מסוימות. מדיה וקבצים בנושא רוטב קארוזו בוויקישיתוף מתכון לרוטב קרוזו, באתר A Big Slice.com מנות אורוגוואי ב"מי מונטווידאו" (בספרדית) "Caruso Sauce". Mi Montevideo. נבדק ב-2 ביולי 2011. {{cite web}}: (עזרה) "Los Capeletis a la Caruso cumplieron 60 años". 2014-08-04. אורכב מ-המקור ב-2014-08-06.
בית ספר הידידים של רמאללה

בית ספר הידידים של רמאללה (באנגלית: Ramallah Friends School) הוא בית ספר פרטי בשטח הרשות הפלסטינית הפועל בשני קמפוסים בערים רמאללה ואל-בירה. בית הספר לבנות נחנך ב-1869; בנייתו של בית הספר לבנים החלה ב-1901 ובית הספר נפתח ב-1918. בתי הספר נוסדו על ידי מסיונרים קוויקרים מארצות הברית. שני הקמפוסים הם כעת מוסדות חינוכיים משותפים ולא מקיימים חינוך נפרד מגדרית. קמפוס אחד משמש כבית ספר יסודי והשני כבית ספר תיכון. בית הספר נוסד על ידי אלי וסיביל ג'ונס, זוג קווייקרים שנשלחו לארץ ישראל בשנת 1867 כמיסיונרים חלוצים מטעם "אגודת מפגש הידידים בניו אינגלנד", במטרה להפיץ את "הבשורה" ו"לשרת את האנושות". בדרכם לארץ הקודש סיירו בבריטניה. בעת שהותם באנגליה, קוויקרים בריטים התעניינו מאוד במסעם, וכתוצאה מכך שני קוויקרים נוספים החליטו ללוות אותם, אלפרד לויד פוקס מאנגליה ואלן קלייר מילר מסקוטלנד. בזכות בני לוויה אלה, קוויקרים אנגלים נכנסו אחר כך לפעול בשיתוף פעולה עם חבריהם האמריקאים בהקמת מוסדות חינוך באזור רמאללה. בהמשך דרכם ערכו ביקור בן שלושה חודשים בביירות ובלבנון, שם ביקרו מוסדות חינוך נוצרים ויצרו קשרים עם מיסיונרים שפעלו באזור. אולם בריאותה של סיביל ג'ונס התרופפה, והיא נאלצה לשוב לאנגליה לתקופת החלמה. בשנת 1869 חידשו בני הזוג את השליחות המיסיונרית והגיעו עם משלחת מטעם הקוויקרים לירושלים באפריל אותה שנה. בתחילת מאי 1869 הגיעה משלחת הקוויקרים לעיירה רמאללה, ושם הסתייעו במדריך ומתורגמן מקומי שהיה חניך בבית הספר של הבישוף סמואל גובאט בירושלים, הם סיירו בכפרים הסמוכים לרמאללה: ג'יפנה, אל-ג'אנייה, עין עריכ ומקומות נוספים. לאחר סיוריהם ברמאללה ובכפרים שבנפתה, הם גילו עניין באזור. רמאללה במאה ה-19 הייתה עיר נוצרית מובהקת, והעדה המרכזית בה הייתה יוונית-אורתודוקסית אך כמעט לא הייתה בה מערכת החינוך, מקומה הגאוגרפי המרכזי של העיר, וכן תנאי האקלים הנוחים משכו אותם גם כן. והם פתחו את "בית ההכשרה לבנות ברמאללה" במבנה קטן בעיירה. במהלך האינתיפאדה הראשונה נסגר בית הספר על ידי הרשויות הישראליות - כפי שהיה בכל בתי הספר ברמאללה - בשנים 1988 ו-1989, אך הוא נפתח מחדש לאחר האינתיפאדה. במהלך האינתיפאדה השנייה שני טילים של צה"ל פגעו במבנה בקמפוס בית הספר באל-בירה. בית הספר הציעה בעבר תוכניות לימודים שונות, הן בערבית והן באנגלית. החל משנת 2011, הוא מציע רק את תוכנית הלימודים של הבגרות הבינלאומית, קודם לכן הציע תוכנית לימודים למי שרוצה לגשת לבחינת ה-SAT האמריקאית. בנוסף בעבר נהג להציע תוכניות לימודים לבחינות ממשלתיות המקומיות ברשות, מבחן התאוג'יהי. מדיה וקבצים בנושא בית ספר הידידים של רמאללה בוויקישיתוף מפה על בסיס תצלום אויר בהפקת חיל ההנדסה המלכותי של צבא בריטניה, 1945 (באנגלית) עם סימון בית הספר (מס' 5 במקרא, גיליון Ramalla and Al Bira) אתר האינטרנט הרשמי של בית ספר הידידים של רמאללה (באנגלית) ג'מאל עדוי, הקוויקרים בפלשתינה: מפעלם החינוכי בשנים 1869 - 1948, תל אביב, הוצאת רסלינג, 2017 - עמודים 48–52 ג'מאל עדוי, הקוויקרים בפלשתינה: מפעלם החינוכי בשנים 1869 - 1948, תל אביב, הוצאת רסלינג, 2017 - עמודים 56–57 עמירה הס, שני טילים של צה"ל פגעו בבי"ס של תנועה נוצרית ברמאללה, באתר הארץ, 15 בדצמבר 2001
סלמאן קורשיד

סלמאן קורשיד אלם ח'אן (באורדו: سلمان خورشید; נולד ב-1 בינואר 1953) הוא פוליטיקאי הודי שכיהן כשר החוץ של הודו. סלמאן קורשיד נולד ב-1 בינואר 1953 באליגרה שבאוטר פרדש, למשפחת פוליטיקאים. אביו של קורשיד, קורשד אלם ח'אן (אנ'), שהיה גם הוא פוליטיקאי הודי שכיהן בין היתר כמושל גואה וקרנאטקה. סבו, זקיר חוסיין, היה נשיא הודו השלישי. קורשיד למד באוניברסיטת דלהי ולאחר מכן למד משפטים בבהיכל סנט אנדמונד (אנ') באוניברסיטת אוקספורד. לימד משפטים בטריניטי קולג'. לאחר שובו להודו, היה קורשיד ליועץ במשרד ראש ממשלת הודו. בבחירות ללוק סבהה ב-1991 (הבית התחתון של הפרלמנט ההודי) נבחר קורשיד כנציג הקונגרס הלאומי ההודי מטעם מחוז בחירה באוטר פרדש. ביוני 1991 מונה לסגן שר המסחר בממשלת פ"ו נרסימהה ראו, ובינואר 1993 קודם לשר האיחוד לענייני חוץ, משרה המקבילה לשר במשרד החוץ, תפקיד בו החזיק עד לתבוסת הקונגרס בבחירות ללוק סבהה ב-1996, בהן הובס גם הוא. ב-1999 נבחר לנשיא ועידת הקונגרס של אוטר פרדש, תפקיד בו כיהן עד ל-2000 ושוב מ-2005 עד עד 2008. קורשיד הצליח להיבחר בשנית ללוק סבהה בבחירות ב-2009. הוא מונה לשר האחראי על המשרד לענייני קואופרטיבים ולשר לעניינים מיעוטים עם השבעת ממשלת מאנמוהאן סינג השנייה. ב-12 ביולי 2011 מונה לשר המשפטים של הודו, כשהוא ממשיך לכהן כשר לענייני מעוטים אך מפסיק לכהן כשר הפחם. ב-23 באוקטובר 2012 מונה לשר החוץ בממשלת מאנמוהאן סינג. כיהן בתפקיד עד לאחר הבחירות ללוק סבהה ב-2014 בהם הובסה המפלגה וקורשיד איבד את מושבו בלוק סבהה. מדיה וקבצים בנושא סלמאן קורשיד בוויקישיתוף אתר האינטרנט הרשמי של סלמאן קורשיד סלמאן קורשיד, ברשת החברתית אקס (טוויטר) Salman Khurshid Biography, ועדת הבחירות של הודו Khurshid, Shri Salman, לוק סבהה :Alphabetical list of Officers and Council of Ministers of 15th Lok Sabha Portfolios of Manmohan Singh Cabinet announced, The New Indian Express Cabinet reshuffle: Manmohan inducts 8 new faces, Beni Prasad Verma gets Steel, Dinesh Trivedi Railways, India Today, ‏13 ביולי 2011 PTI, Salman Khurshid takes charge as External Affairs Minister, India Today, ‏27 באוקטובר 2012
אייזיאה ליברס

אייזיאה מוריס ליברס (באנגלית: Isaiah Maurice Livers; נולד ב-28 ביולי 1998) הוא כדורסלן אמריקאי המשחק בעמדות הסמול פורוורד והפאוור פורוורד. ליברס נולד בקלמזו שבמישיגן, ובין השנים 2017–2021 למד באוניברסיטת מישיגן. בעונתו הראשונה בקבוצת הכדורסל של האוניברסיטה העפיל עם ה"וולברינס" לגמר טורניר אליפות המכללות בכדורסל, בו הפסידה לאוניברסיטת וילאנובה. בעונתו האחרונה בליגת המכללות, 2020/2021, הוביל את הקבוצה (עם פרנץ וגנר) לרבע גמר טורניר אליפות המכללות עם ממוצעים של 13.1 נקודות, 6.0 ריבאונדים ו-2.0 אסיסטים למשחק. ליברס נבחר בבחירה ה-42 של דראפט ה-NBA‏ 2021, על ידי דטרויט פיסטונס. בתקופתו עם הפיסטונס שותף ב-94 משחקים, וקלע 6.2 נקודות בממוצע למשחק. בינואר 2024 הועבר עם מרווין באגלי בטרייד לוושינגטון ויזארדס, תמורת דנילו גלינארי ומייק מוסקאלה. באפריל 2024 שוחרר מהקבוצה, בטרם שיחק במדיה. מדיה וקבצים בנושא אייזיאה ליברס בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA Wizards Acquire Bagley III, Livers From Detroit
אה"מ צ'מפיון (1915)

אה"מ צ'מפיון הייתה סיירת קלה מסדרה C של הצי המלכותי, ששירתה במהלך מלחמת העולם הראשונה. היא הייתה חלק מקבוצת קאליופ של סדרה C. שמונה סיירות קלות הוזמנו עבור הצי המלכותי בתקציב 1913. שש האוניות של סדרת קאליופ השתמשו במנועי טורבינה עם הנעה ישירה קונבנציונלית, אך לשתיים, צ'מפיון וקאליופ, היו תכנוני מנועים ניסיוניים באמצעות הפחתת הילוכים כדי להתאים למהירויות עבודה אופטימליות של טורבינות ומדחפים. זה בעקבות תכנונים ניסיוניים שהוזמנו בשנת 1911 תוך שימוש בטורבינות בלחץ גבוה עם הילוך עבור המשחתות באדג'ר וביבר ובשנת 1912 תוך שימוש בגיר עבור טורבינות בלחץ גבוה ובלחץ נמוך כאחד במשחתות לאונידאס לוציפר. צ'מפיון וקאליופ בדקו עיצובים שונים. היא נבנתה על ידי Hawthorn Leslie and Company ב-Tyneside, אנגליה, הונחה ב-9 במרץ 1914, הושקה ב-29 במאי 1915 והושלמה בדצמבר 1915. לצ'מפיון היו שני צירי מדחף, השמאלי מונע מחדר המנועים האחורי והימני מונע מחדר המנועים הקדמי. גיר הגדיל את יעילות המנוע הכוללת, ואיפשר הפחתה בגודל הדוד והטורבינה עבור כוח נתון שסופק על ידי המדחפים, כך שהתכנון הראשוני הפחית את גודל חדר הדוודים והוריד את ההספק הנומינלי שפותח מ-40,000 כוחות סוס (29.8 מגה ואט) ל-37,500 כוחות סוס (28 מגה ואט). עם זאת, במהלך הבנייה בוצעו שינויים כדי להגדיל שוב את קיבולת הדוד ולהוסיף טורבינות שיוט שחזרו לתפוקת הכוח הנומינלית של האוניות ללא הגיר מסדרת קרוליין. מהירות המדחף המרבית הייתה נומינלית של 340 סיבובים לדקה. ניסויים שהשוו בין צ'מפיון לקרוליין הראו כי בהספק מפותח בפועל של 41,000 כוחות סוס (30.6 מגה ואט) בשתי האוניות, צ'מפיון השיגה מהירות של 29.5 קשרים תוך שימוש ב-470 טון דלק ביום, בעוד שקרוליין השיגה מהירות של 29 קשרים באמצעות 550 טון דלק ליום. האונייה יכלה להגיע ל-28 קשרים בהספק הנמוך יותר של 31,000 כוחות סוס (23 מגה ואט). צ'מפיון נכנסה לשירות בצי המלכותי ב-20 בדצמבר 1915. היא שובצה בצי הגדול עם השלמתה, ושימשה כמנהיגת שייטת המשחתות ה-13 עד סוף מלחמת העולם הראשונה ועד תחילת 1919. היא לחמה בקרב יוטלנד ב-31 במאי–1 ביוני 1916, במהלכו הייתה גם אוניית הדגל של קומודור (D), המפקד הבכיר של המשחתות של הצי. צ'מפיון שירתה לזמן קצר בשייטת הסיירות הקלות השנייה במהלך 1919. לאחר מכן היא הוצמדה לבית הספר לטורפדו של הצי המלכותי, אה"מ ורנון, מ-1919 עד 1924, ועברה שיפוץ ב-1923. היא הושבתה והושמה תחת שליטת המספנה בפורטסמות' באוקטובר 1924. במאי 1925, צ'מפיון נכנסה מחדש לשרת כספינת ירי של תותחנים. היא צורפה לבית הספר לאיתות בשנת 1928, ושימשה כמצע מבחן עבור מערכות הירי הראשונות של הצי המלכותי (RPC) באותה שנה. היא הושבתה בדצמבר 1933 והושמה תחת פיקוח המספנה. צ'מפיון נמכרה ב-28 ביולי 1934 ל-Metal Industries מרוזית', סקוטלנד, לצורך גריטה. מדיה וקבצים בנושא אה"מ צ'מפיון בוויקישיתוף
משרד החינוך (הממלכה המאוחדת)

משרד החינוך (באנגלית: Department for Education) משרד בממשלת בריטניה האחראי למתן שירותי חינוך והשכלה לילדים, בשלב הגיל הרך, בתי ספר היסודיים, התיכוניים, ההשכלה הגבוהה, חניכות ומיומנויות רחבות באנגליה. בראש משרד החינוך עומדת מזכירות המדינה לענייני חינוך. המזכירה הנוכחית היא ג'יליאן קיגן. תפקידי משרד החינוך: הוראה ולמידה לילדים בגיל הרך ובבתי הספר היסודיים. הוראה ולמידה לנוער בבתי ספר תיכוניים. הוראה, למידה והדרכה לצעירים ולמבוגרים. הוראה ולמידה לצעירים ולמבוגרים בהשכלה הגבוהה. תמיכה באנשי מקצוע שעובדים עם ילדים, צעירים ולומדים מבוגרים. לעזור לילדים וצעירים מוחלשים להשיג יותר. לוודא ששירותים מקומיים מגנים ותומכים בילדים. למשרד החינוך מספר סוכנויות בת אשר מסייעות לו בביצוע משימתו: הסוכנות למימון מיומנויות חינוך – אחראית על מימון ספקי חינוך ומיומנויות באנגליה. הסוכנות לבחינה והערכה – המשמשת כגוף מקצועי האמון על המדידה וההערכה של מערכת החינוך הבריטית. הסוכנות להסדרת הוראה – אחראית על הסדרת מקצוע ההוראה, בית הדין המשמעתי למורים, והנפקת רישיונות ותעודות הוראה. מועצת ההכשרה בענף הבנייה – אחראית על ההכשרה בתעשייה לענף הבנייה. מועצת ההכשרה ההנדסית – אחראית על הכשרת מהנדסים. המשרד לטוהר הבחינות – מסדיר את תחום, הבחינות והמבחנים באנגליה ואחראי על טוהר הבחינות במערכת החינוך הבריטית. LocatED – חברת נכסים בבעלות ממשלתית, האחראית על רכישה ופיתוח קרקעות באנגליה כדי לסייע בעמידה בהתחייבות הממשלה לבנות בתי ספר חדשים בחינם. האקדמיה הלאומית Oak – עובדת עם מורים ברחבי המדינה, ומעניקה להם ולתלמידיהם גישה למשאבי תוכנית לימודים דיגיטלית באיכות גבוהה שהם בחינם, וניתנים להתאמה. משרד הסטודנטים – מוסד עצמאי האחראי לאסדרת תחום השכלה גבוהה. לשכת נציב הילד – אחראית לקידום הזכויות, השקפותיהם והאינטרסים של ילדים במדיניות או בהחלטות המשפיעות על חייהם. ארגון העובדים הסוציאליים אנגליה – אחראית להסדיר את תחום העובדים סוציאליים באנגליה. חברת SLC – ארגון ללא מטרות רווח בבעלות ממשלתית המנהל הלוואות ומענקים לסטודנטים במכללות ובאוניברסיטאות בבריטניה. מוסד הביקורת של המורים בבית הספר – מגיש המלצות לגבי השכר, החובות המקצועיות וזמני העבודה של מורים בבתי ספר באנגליה ומדווח למזכיר המדינה לחינוך ולראש הממשלה. אתר האינטרנט הרשמי של מחלקת החינוך של הממלכה המאוחדת (באנגלית) משרד החינוך, ברשת החברתית פייסבוק משרד החינוך, ברשת החברתית אקס (טוויטר) משרד החינוך, ברשת החברתית אינסטגרם About us, GOV.UK (באנגלית) Departments, agencies and public bodies - GOV.UK, www.gov.uk (באנגלית)
מרתה פטראו

מרתה פטראו (ברומנית: Marta Petreu, נולדה ב-14 במרץ 1955) היא פילוסופית, היסטוריונית, מבקרת ספרות ומשוררת רומנית. פרופסור לפילוסופיה באוניברסיטת באבש-בויאי בקלוז'-נאפוקה. נולדה בשם רודיקה מרתה קרישאן, ולאחר נישואיה שינתה את שמה למרתה ורטיק. מרתה פטראו הוא שם העט שלה. בצעירותה הייתה חלק מהקבוצה הספרותית "אכינוקס" שפעלה באוניברסיטת באבש-בויאי מתוך גישה של חופש אקדמי ויצירתי, בתקופה בה רומניה הייתה נתונה תחת שלטון קומוניסטי שהנהיג משטר של צנזורה ודיכוי. בשנת 1992 קיבלה תואר דוקטור לפילוסופיה מאוניברסיטת בוקרשט על עבודתה בנושא "ערכים אסתטיים באנמורפוזה של הלוגיקה", בהנחייתו של יון יאנושי. פטראו היא פרופסור להיסטוריה של הפילוסופיה הרומנית באוניברסיטת באבש-בויאי בקלוז'-נאפוקה. בין השאר חקרה את ההיסטוריה של הפשיזם, ופרסמה בשנת 2004 את הספר "העבר המרושע: הפילוסוף צ'וראן ועליית הפשיזם ברומניה". משנת 1990 היא העורכת של כתב העת הספרותי "אפוסטרוף". פרסמה ספרים רבים על פילוסופיה והיסטוריה, וכן שמונה ספרי שירה ושני רומנים. שיריה תורגמו לשפות רבות, בהן איטלקית, אנגלית, גרמנית, צרפתית ורוסית. פטראו זכתה בפרסים ספרותיים רבים, בהם פרס איגוד הסופרים ברומניה (בשנים 1981 ו-1997) ופרס על שם מיכאי אמינסקו (2021). על פעילותה החברתית זכתה בשנת 2001 בפרס זכויות האדם על שם ליליאן הלמן ודשיל האמט. מקבץ שירים של פטראו ראה אור בעברית בשנת 2018 בספר "כמו מים שאצורים בכפות הידיים — מבחר מהשירה הטרנסילבנית בת־זמננו", בתרגומם של משה ב. יצחקי ופאול פרקש. בשנת 2022 ראה אור בעברית ספר ובו אוסף משיריה, בשם "הבדידות היא ארץ חצויה", אף הוא בתרגומם של יצחקי ופרקש. מדיה וקבצים בנושא מרתה פטראו בוויקישיתוף נילי דגן בירחון הרומני APOSTROF, באתר של נילי דגן, ‏20 באפריל 2018 הבדידות היא ארץ חצויה, באתר צומת ספרים
Box of Tricks

Box of Tricks הוא המארז השלישי של להקת הרוק הבריטית קווין, אשר יצא לאור ב-26 במאי 1992. המארז מכיל את אלבום האוסף The 12" Collection, גרסה מקוצרת בת 56 דקות ו-48 שניות של סרט ההופעה Live at the Rainbow '74, סיכה בצבעי אדום וזהב, פאץ', ספר בן 32 עמודים עם תמונות של חברי הלהקה, חולצת כותנה שחורה עם הדפס זהוב של סמליל הלהקה וכרזה בגודל 67.5X92.5 ס"מ. Queen – Box Of Tricks (1992, Box Set), Discogs (באנגלית) Queen Box of Tricks, Eli (באנגלית) מידע על האלבום Box of Tricks באתר MusicBrainz האלבום Box of Tricks באתר Discogs
דואפ רית'

דוּאַפּ תומאס רית' (באנגלית: Duop Thomas Reath; נולד ב-26 ביוני 1996) הוא כדורסלן אוסטרלי המשחק בקבוצת פורטלנד טרייל בלייזרס מליגת ה-NBA, בעמדת הסנטר. רית' נולד בכפר ואאט (Waat) שבדרום סודאן, ובגיל 9 עבר עם אביו וששת אֶחיו לפרת', אוסטרליה. בשנת 2014 עבר להתגורר בארצות הברית, על מנת להשתתף בליגת המכללות האמריקאית. בין השנים 2014–2016 למד במכללת לי שבבייטאון, טקסס, ובשנתיים הבאות למד באוניברסיטת המדינה של לואיזיאנה. בשתי עונותיו בקבוצת האוניברסיטה רשם ממוצעים של 12.3 נקודות, 5.8 ריבאונדים ו-1.2 חסימות למשחק. לאחר שלא נבחר בדראפט ה-NBA‏ 2018, הצטרף רית' לקבוצת FMP בלגרד מליגת העל הסרבית. לאחר שנתיים עבר לכוכב האדום בלגרד, עמה זכה בשנת 2021 באליפות הליגה האדריאטית ובאליפות ליגת העל הסרבית. בעונת 2021/2022 שיחק בקבוצת אילוורה הוקס מליגת העל האוסטרלית. ב-28 משחקיו בקבוצה קלע 15.0 נקודות בממוצע למשחק. בעונת 2022/2023 עבר לשחק בצ'ינגדאו איגלס מליגת העל הסינית, במדיה קלע 18.2 נקודות למשחק. באפריל 2023 הצטרף לאל ריאדי ביירות, והוביל אותה לזכייה באליפות ליגת העל הלבנונית, כשקלע 29 במשחק הגמר המכריע. באוקטובר 2023 חתם על "חוזה דו-כיווני" בפורטלנד טרייל בלייזרס מליגת ה-NBA. רית' ייצג את נבחרת אוסטרליה בכדורסל באולימפיאדת טוקיו (2020), וזכה עמה במדליית הארד. כמו כן השתתף עם נבחרת אוסטרליה בגביע העולם בכדורסל 2023. דואפ רית', ברשת החברתית פייסבוק דואפ רית', ברשת החברתית אקס (טוויטר) דואפ רית', ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל אולימפי, באתר olympedia.org פרופיל, באתר eurobasket פרופיל, באתר ליגת ה-NBA Duop Reath making his mark in US college system with Louisiana State University Trail Blazers Sign Duop Reath to Two-Way Contract
נהר הדמעות

"נהר הדמעות" הוא שיר שהוקלט על ידי הזמרים הישראלים פאר טסי ושלמה ארצי. השיר יצא לאור ב-15 בינואר 2024, במהלך מלחמת חרבות ברזל. ב-12 בינואר 2024, נמסר כי הזמרים הישראלים, פאר טסי ושלמה ארצי, ישירו יחד דואט. בתחילה, טסי השמיע לארצי סקיצה ראשונה מתוך השיר. לאחר מכן, ארצי הסכים לבצע, לכתוב ולהפיק יחד עם טסי את השיר. תוכנו הלירי של השיר מתבטא על מתקפת הפתע על ישראל ומלחמת חרבות ברזל. השיר יצא לאור ב-15 בינואר 2024. מלחמת חרבות ברזל במוזיקה שלמה ארצי ופאר טסי - נהר הדמעות, בביצוע פאר טסי ושלמה ארצי, סרטון בערוץ "פאר טסי Peer Tasi", באתר יוטיוב פאר טסי, שלמה ארצי, איתן דרמון, אבי אוחיון פאר טסי, איתן דרמון, אבי אוחיון, מתן דרור "שיתוף פעולה חדש וראשון שצפוי לצאת בקרוב". אינסטגרם. 12 בינואר 2024 "סיוטים בלילות על נהר הדמעות": שיתוף הפעולה המרגש של שלמה ארצי ופאר טסי, באתר חדשות 13, 15 בינואר 2024 רינת קרמר יבלינוביץ, ‏"נהר הדמעות": שלמה ארצי ופאר טסי בדואט מרגש, באתר "סרוגים", 15 בינואר 2024 דורית אסרף מזרחי, "נהר הדמעות": שלמה ארצי ופאר טסי מאחדים כוחות, באתר כאן – תאגיד השידור הישראלי, 15 בינואר 2024 מדיה פורסט - המצעד הישראלי השנתי לסיכום שנת תשפ”ד | Mysong By Media Forest, באתר www.mysong.co.il (באנגלית)
B.P. Empire

B.P. Empire הוא האלבום השלישי של הרכב הטראנס הישראלי אינפקטד מאשרום. באלבום ניכר שינוי בסגנון ההרכב: סגנון הטראנס נטה לכיוון ה"קלאב טראנס", בזמן שמשתלבים בו סגנונות מוזיקה שונים, מג'אז ועד אמביינט ומוזיקה קלאסית. האלבום משלב סגנונות שנחשבו לחדישים בשנים אלו כאשר סגנונות הטראנס ה"קלאסי" והקלאב טראנס שנחשבו לבעלי B.P.M. (מקצב הפעימות לדקה - מפעם) גבוה יותר נכנסו לתודעה, ומכאן שם האלבום - משחק מילים של האותיות B.P.M עם העובדה שבשנים אלו הטראנס הישראלי היה בשיאו ונפוץ מאוד בכל רחבי העולם - "הממלכה" (Empire) היא ממלכת הטראנס - ישראל. האלבום הגיע למעמד של אלבום זהב, ומכיוון שסגנונו מותאם למועדונים החל ההרכב להופיע גם במועדוני לילה ולא רק במסיבות טבע כמו שעשה ההרכב עד ליציאת האלבום הזה. הטראק B.P.Empire מכיל דגימת קול מהסרט גוסט דוג: דרכו של סמוראי (1999). (הציטטה עצמה מהסרט, ""It is a good viewpoint to see the world as a dream..."" לקוחה בעצמה מהספר הגאקורה) הטראק Noisemaker מכיל דגימת קול מהסרט נשמות תועות (2000, בכיכובה של וינונה ריידר). מידע על האלבום B.P. Empire באתר MusicBrainz מידע על האלבום B.P. Empire באתר AllMusic האלבום B.P. Empire באתר Discogs פטרייה נגועה, באתר הארץ, 23 ביולי 2006 Nielsen Business Media Inc, Billboard, Nielsen Business Media, Inc., 2002-03-16. (באנגלית) ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.